
JUSTIFICARE SUCCINTĂ
Directiva privind raportarea de către întreprinderi de informații privind durabilitatea (CSRD) impune întreprinderilor mari, întreprinderilor mici și mijlocii cotate la bursă și societăților-mamă ale grupurilor mari să raporteze anumite informații privind durabilitatea.
Această raportare trebuie să respecte standardele care urmează să fie adoptate de Comisie prin acte delegate. Un prim set general de astfel de standarde a fost adoptat de Comisie în iulie 2023. Un al doilea set de standarde specifice sectorului este programat să fie adoptat până în iunie 2024. 
Ca parte a agendei sale privind competitivitatea, Comisia s-a angajat să simplifice cerințele de raportare pentru întreprinderi. Prin urmare, Comisia a propus amânarea cu doi ani a adoptării celui de-al doilea set de standarde în temeiul CSRD. Aceasta ar însemna că aceste standarde sunt adoptate în iunie 2026 în loc de iunie 2024, astfel cum se prevede în prezent.
Raportoarea este de părere că această amânare va oferi întreprinderilor spațiul de manevră necesar, asigurând, în același timp, punerea în aplicare corespunzătoare și deplină a noilor cerințe de durabilitate în temeiul CSRD. Prin urmare, nu se propune nicio modificare a deciziei Comisiei.
******
Comisia pentru afaceri economice și monetare recomandă Comisiei pentru afaceri juridice, care este comisie competentă, să propună ca Parlamentul să își adopte poziția în primă lectură, preluând propunerea Comisiei.

<FootprintIntro>Raportoarea declară pe propria răspundere că nu a primit nicio contribuție de la nicio entitate sau persoană care trebuie menționată în prezenta anexă în conformitate cu articolul 8 din anexa I la Regulamentul de procedură.</FootprintIntro>

